विश्रामपुर (पलामू) :- गायत्री परिवार के द्वारा संस्कृति ज्ञान परीक्षा 2018 का आयोजन किया गया.इस परीक्षा में विश्रामपुर व पांडु प्रखंड के दर्जन भर सरकारी व गैर सरकारी स्कूल के छात्र-छात्राओं ने भाग लिया.परीक्षा आयोजन का उद्देश्य बच्चों में भारतीय संस्कृति के महत्व को जागृत करना है.रेड रोज पब्लिक स्कूल के निदेशक राजन पांडेय ने बताया कि बच्चों में व्यक्ति निर्माण से लेकर राष्ट्र निर्माण की भावना को भरना संस्कृत के माध्यम से ही संभव है.इसके लिये विचार क्रांति की आवश्यकता है.चरित्र,चिंतन व व्यवहार को ठीक कर के ही जीवन जीने की कला सीखा जा सकता है.यह कला तो संस्कृत ही बखूबी सीखा सकता है.संस्कृत ज्ञान परीक्षा 2018 में पांडु कस्तूरबा आवासीय विद्यालय,संत जोसेफ़ कॉन्वेन्ट स्कूल,रेड रोज पब्लिक स्कूल,कन्या उच्च विद्यालय,रा• मध्य विद्यालय,जनता उच्च विद्यालय,सनातन विद्या निकेतन,रेहला कन्या मध्य व उच्च विद्यालय,ज्ञान मंदिर पब्लिक स्कूल,केतात स्तरोन्नत उच्च विद्यालय और पांडेपुर मध्य विद्यालय के छात्र-छात्रा शामिल हुये.परीक्षा के सफल आयोजन व संचालन में योगेंद्र कुमार श्रीवास्तव,रुद्र नारायण श्रीवास्तव,पंकज कुमार सहित कई लोगो की अहम भूमिका रही.